joelniklaus/EU_Wikipedias huggingface dataset:
FC Luzern

FC Luzern je švajčiarsky futbalový klub sídliaci v meste Luzern. Bol založený 12. augusta 1901 a o 2 roky začal hrať prvú sezónu v tretej divízii. Momentálne je účastník Švajčiarskej superligy.

Domáce zápasy hrá od augusta 2011 na štadióne Swissporarena, ktorý má kapacitu 17 800 miest. Ten nahradil Stadion Allmend, ktorý bol domovským od roku 1934. Najväčšími úspechmi tímu je víťazstvo v najvyššej lige z roku 1989 a 2-násobné víťazstvo v švajčiarskom pohári.

Farbami klubu sú modrá a biela, ktoré sú odvodené od erbu mesta Luzern a tradičných farieb kantónu Luzern.

Úspechy
Švajčiarska superliga
Víťaz: 1988-89
Švajčiarsky pohár
Víťaz: 1960, 1992
Finalista: 1997, 2005, 2007, 2012

FC Luzern v európskych súťažiach

Bývalí známi hráči  
 Ratinho (2004–07)
 Petar Aleksandrov (1995–98)
 Francisco Arrué (2002)
 John Eriksen (1989–91)
 Sigurður Grétarsson (1985–90)
 George Koumantarakis (1998–99)
 Lucien Mettomo (2006–07)
 Ottmar Hitzfeld (1980–83)
 Ike Shorunmu (2001–02)
 Cristian Ianu (2009–11)
 Mario Cantaluppi (2006–07)
 Alexander Frei (1999–00)
 Blaise Kufo (2000)
 Remo Meyer (1997–02)
 Christian Schwegler (2003–05)
 Christoph Spycher (1999–01)
 Kubilay Türkyilmaz (1999–01)

Externé odkazy 
 Oficiálna stránka klubu 
 FC Luzern na soccerway.com

Zdroj 
 FC Luzern na transfermarkt.com

Šport v Luzerne
Švajčiarske futbalové kluby
Futbalové kluby založené v 1901
Nivea

Nivea je značka pre starostlivosť o pokožku, ktorú vlastní nemecká firma Beiersdorf. Slovo „Nivea“ vzniklo z latinského slova niveus, čo znamená snehobiely. 

Prvú emulziu a základ vyvinul Oscar Tropowitz v decembri 1911 ako tzv. vodu v oleji – krém.

Ďalšie produkty 
V roku 1930 firma Beiersdorf začala vyrábať produkty, ako sú opaľovacie krémy, holiace krémy, šampóny a tvárové tonery. Po druhej svetovej vojne sa v mnohých krajinách rozšírila a v roku 1980 sa rozšírila do širšieho globálneho trhu. Nivea je známa aj kvôli svojim parfumom.

Produkty Nivea

Iné projekty

Externé odkazy 
 Oficiálna webstránka

Kozmetika
Majstrovstvá Afriky v netballe 2012

Majstrovstvá Afriky v netballe 2012 boli v poradí 2. majstrovstvá Afriky v netballe žien, ktoré organizuje Africká netballová konfederácia  (CANA). Konali sa od 8.12. mája 2012 v Dar es Salaam, v Tanzánii, za účasti 6 tímov. Zápasy sa hrali v priestoroch National Stadium Dar es Salaam. Víťazom sa po druhýkrát stalo družstvo Malawi, ktoré na šampionáte vyhralo všetky zápasy.

Pôvodne sa na turnaji mali predstaviť aj ďalšie 3 tímy: Uganda bola ale diskvalifikovaná kvôli zasahovaniu štátu do netballových aktivít, Namíbia sa odhlásila kvôli finančným problémom národnej asociácie a Južná Afrika sa odhlásila kvôli kolízii prípravy pred duelmi s Jamajkou.

Nasledujúce majstrovstvá by sa mali uskutočniť v roku 2013 v Malawi.

Účastníci 

1 Umiestnenie vo svetovom rebríčku IFNA k 25. novembru 2012

Výsledky 

Play-off sa nehralo.

Konečné poradie tímov

Referencie

Externé odkazy 
 Malawi Today 
 Malawi Voice 
 Nyasa Times 
 netballonline.info 

Netball v 2012
Majstrovstvá Afriky v netballe
Športové podujatia v Tanzánii
Ústup

Ústup alebo ustúpenie (ustupovanie) môže byť:
 všeobecne:
 pokročenie dozadu alebo nabok, (po)odstúpenie
 stiahnutie sa (naspäť) pod (ná)tlakom
 urobenie ústupkov, pozri pod ústupok
 skončenie výskytu alebo existencie niečoho
 druh bojovej činnosti, pozri ústup (vojenstvo)

Ústup môže byť aj obec v Česku v okrese Blansko v Juhomoravskom kraji, pozri Ústup (obec)
Majstrovstvá Afriky v netballe 2010

Majstrovstvá Afriky v netballe 2010 boli 1. majstrovstvá Afriky v netballe žien, ktoré organizuje Africká netballová konfederácia  (CANA). Konali sa od 6.9. septembra 2010 v Pretórii, v Južnej Afrike, za účasti 6 tímov. Aj keď sa turnaja zúčastnila aj Uganda, na šampionát priletela neskôr, a jej odohrané zápasy sa nezapočítavali do oficiálnych výsledkov. Svazijsko nepriletelo vôbec. Ďalšie krajiny ako Ghana, Keňa a Zambia sa tiež turnaja nezúčastnili. Všetky zápasy sa hrali v Mamelodi Campus Arena. Aj keď sa víťazom turnaja stala domáca Južná Afrika, oficiálnym víťazom prvých majstrovstiev Afriky sa stalo Malawi, ktoré sa turnaja nezúčastnilo, ale ktoré v tom čase bolo najvyššie rebríčkovo postaveným africkým tímom a už istým účastníkom MS 2011.

Majstrovstvá zároveň slúžili ako kvalifikácia na Majstrovstvá sveta 2011, ktoré sa konali v Singapure. Kvalifikovali sa na ne 2 najlepšie tímy.  Malawi sa kvalifikovalo priamo z MS 2007.

Výsledky 

Play off sa nehralo

Neoficiálny zápas

Konečné poradie tímov

Referencie

Zdroj 
 Majstrovstvá Afriky na stránke todor66.com 
 Majstrovstvá Afriky na stránke Singapurskej netballovej federácie 

Netball v 2010
Majstrovstvá Afriky v netballe
Športové podujatia v Južnej Afrike
Majstrovstvá Afriky v netballe

Majstrovstvá Afriky v netballe je africké vrcholné podujatie národných družstiev v netballe, ktoré riadi Africká netballová konfederácia (Netball Africa, predtým CANA). Prvé majstrovstvá Afriky sa konali v roku 2010 v Južnej Afrike. Išlo vtedy zároveň aj o kvalifikáciu na MS 2007. Prvé dva turnaje majstrovstiev Afriky vyhralo družstvo . Najúspešnejším tímom je ale , ktorá zvíťazila trikrát.

Majstrovstvá Afriky slúžia niekedy aj ako kvalifikácia afrických družstiev na majstrovstvá sveta.

V roku 2011 mala Ghana organizovať pod patronátom CANA Africký pohár národov, ktorého sa malo zúčastniť 6 afrických družstiev, ale turnaj bol na poslednú chvíľu zrušený.

Zoznam

Medailová bilancia družstiev

Účasti družstiev na majstrovstvách Afriky 
(do 2019)

Referencie

Pozri aj 
 Netball na Afrických hrách

Externé odkazy 
 Netball Africa na stránke Medzinárodnej netballovej federácie
Ivan Hálek

MUDr. Ivan Hálek (* 11. november 1872, Praha – † 17. február 1945, Modřany, Praha) bol významný český lekár, zdravotnícky organizátor, humanista, spisovateľ, publicista, prekladateľ a pedagóg pôsobiaci na Slovensku.

Biografia 
Bol synom českého básnika Víťazoslava Hálka, otcom herečky Eleny Hálkovej a starým otcom herečky Jany Štěpánkovej.

Po ukončení gymnaziálnych štúdií v Prahe absolvoval lekársku fakultu Karlovej univerzity (1896). Počas vysokoškolských štúdií bol stúpencom učenia L. N. Tolstého a osobne sa poznal so slovenskými tolstojovcami Dušanom Makovickým a Albertom Škarvanom. V duchu tohto učenia sa snažil aj vzdelávať a mravne povzniesť slovenský ľud, najmä na Kysuciach.

Od roku 1901 až do marca roku 1939 pôsobil ako lekár na severozápade Slovenska. Po vzniku vojnovej Slovenskej republiky sa vrátil do Čiech, žil až do smrti v Modřanoch pri Prahe.   

Pôsobil aj ako politik a poslanec Národného zhromaždenia za Slovenskú národnú a roľnícku stranu, respektíve za Republikánsku stranu poľnohospodárskeho a maloroľníckeho ľudu (agrári), s ktorou Slovenská národná a roľnícka strana začiatkom 20. rokov splynula.

Dielo 
 Zápisky lekára. Bratislava : Slovenský spisovateľ, 1955. 104 s.

Referencie

Pozri aj 
 Makovického dom

Iné projekty

Externé odkazy 
 Soupis pražských domovských příslušníků 1830-1910, Hálek Ivan 1872
 Stránka Společnosti MUDr.Ivana Hálka
 Stránky věnované holocaustu
 Stránky městské části Praha 12

Českí lekári
Českí spisovatelia
Českí politici
Pochovaní v Prahe
Slovenské osobnosti českého pôvodu
Cancún

Cancún („Kankun“) je kúpeľné a turisticky obľúbené mesto v štáte Quintana Roo v juhovýchodnom Mexiku. Je správnym centrom okrsku Benito Juárez a štátu Quintana Roo a v roku 2010 malo 722 800 obyvateľov.

Nachádza sa na polostrove Yucatán, na pobreží Karibského mora a je najvýchodnejšie položené mesto v Mexiku.

Iné projekty

Zdroj 

Mestá v Mexiku
Turistika v Mexiku
Netball na Hrách Spoločenstva národov

Netball na Hrách Spoločenstva národov je netballový turnaj, ktorý sa koná v rámci multišportového podujatia Hier Spoločenstva národov. Organizuje ho Federácia Hier Spoločenstva národov v spolupráci s Medzinárodnou netballovou federáciou (INF). Do programu hier bol turnaj prvýkrát zaradený na 16. hrách v roku 1998 v malajzijskom Kuala Lumpur. Odvtedy sa na ňom predstavuje pravidelne. Najúspešnejším družstvom je , ktorá na turnaji dokázala zvíťaziť 3-krát.

Turnaje

Medailová bilancia družstiev

Referencie

Pozri aj 
 Netball na Afrických hrách
 Netball na Pacifických hrách
 Majstrovstvá sveta v netballe

Externé odkazy 
 Oficiálna stránka Federácie Hier Spoločenstva národov 
 Hry Spoločenstva národov na oficiálnej stránke Medzinárodnej netballovej federácie

Zdroje 
 Netball na stránke Federácie Hier Spoločenstva národov 
 Netbal na Hrách Spoločenstva národov na stránke todor66.com 
 Netbal na Hrách Spoločenstva národov na stránke the-sports.org
Židia v Portugalsku

Židia v Portugalsku patria k sefardskej židovskej vetve. 

V dobe maurskej nadvlády tvorili Židia asi 10 % portugalského obyvateľstva. Aj v období reconquisty boli dôležitou zložkou kráľovského dvora a to až do 15. storočia, kedy na Pyrenejskom polostrove začala fungovať všemocná inkvizícia. Stovky utečencov sa vtedy z celého Španielska a Portugalska uchýlili na severovýchod krajiny, kam inkvizícia ešte nedosiahla. Po príchode inkvizítorov boli nútení aj tu prestúpiť na kresťanskú vieru, voliť odchod z krajiny či smrť.

V Portugalsku bola Židom priznaná sloboda vyznania až po páde monarchie roku 1910, avšak komunita tu zostala malá. V súčasnosti má približne 500 osôb židovského vyznania.. 

V osemdesiatych rokoch 20. storočia sa náhodne zistilo, že v Belmonte je židovská komunita, ktorá tajne praktikuje židovské rituály už od čias inkvizície. Prežila vďaka tomu, že otvorene udržovala tradíciu uzatvárania manželstva len medzi svojimi a tradície predávala z matky na dcéru a nie po otcovi, ako bývalo zvykom.

V krajine sa nachádzajú tri synagógy - v Lisabone, Porte a v Belmonte. Produkuje sa tu košer víno.

Referencie

Externé odkazy 
 The Virtual Jewish Library Portugalsko 
 isjm.org Informácie o židovskom Portugalsku 

Etniká, národy a národnosti v Portugalsku
Náboženstvo v Portugalsku
Portugalsko
Portugalsko
Svetová séria vo Fast5 netballe

Svetová séria vo Fast5 netballe je medzinárodné podujatie národných tímov vo Fast5 netballe, ktoré riadi Medzinárodná netballová federácia (INF). Prvý ročník sa uskutočnil v roku 2009 v Anglicku. Zúčastňuje sa ho 6 najlepších družstiev sveta, vždy na základe aktuálneho medzinárodného rebríčku INF. Najúspešnejším družstvom je družstvo Nového Zélandu, ktoré vyhralo päť zo šiestich podujatí.

Fast5 netball 
Fast5 netball (pôvodne nazývaný ako fastnet) je variácia netballu, ktorú INF (vtedy IFNA) zaviedla špeciálne pre súťaž svetovej série v roku 2008. Pravidlá sa v roku 2012 mierne prepracovali a hra dostala názov Fast5. Ide o rýchlejší formát netballu, ktorý by mal byť atraktívnejší pre televízie, a ktorý má za cieľ pritiahnuť viac divákov a sponzorov. Nové pravidlá spočívajú napríklad v skrátení štvrtín na 6 minút čistého hracieho času či v zavedení presilovej hry. Formát bol najskôr odskúšaný na anglických majstrovstvách dospelých aj junioriek.

Zoznam

Medailová bilancia družstiev

Referencie

Pozri aj 
 Majstrovstvá sveta v netballe
 Netball na Hrách Spoločenstva národov

Externé odkazy 
 Oficiálna stránka Medzinárodnej netballovej federácie 
 Oficiálna stránka Svetovej série 2009 až 2011 
 Svetová séria 2012 na stránke nz.sports.yahoo.com 

Netballové súťaže
Prekážka (sídlisko)

Prekážka je sídlisko v meste Liptovský Hrádok. Nachádza sa na sútoku riek Váh a Belá na juhozápadnom konci mesta. Je obkolesená vrchmi Nízkych Tatier.

Dejiny
Dnešné sídlisko sa nachádza na mieste samostatnej obce, ktorá patrila zemanom z Podturne. S hrádockým panstvom o túto obec často viedli spory. Tomu, komu bude patriť rozhodol cisár až v roku 1889, kedy ju prisúdil Hrádockému panstvu. Znova sa Podtureň o ňu sporila po roku 1918, kedy si robila nároky na jej občanov. Žili to totiž veľmi bohatí Židia. Pri asanovaní budov pri stavbe sídliska sa našlo veľa zlatých predmetov, ktoré boli ukryté v zárubniach, múroch, medzi nábytkom a na rôznych iných miestach. Dnes sú vystavené v Ružomberku. Nachádzala sa tu aj židovská škola a synagóga, zbúrané v roku 1984, kedy sa tu postavilo sídlisko.

Súčasnosť
Dnes je sídlisko najväčšie v meste. Nachádza sa tu aj predajňa potravín Lidl, Verex a ďalšie.

Zdroje a referencie
 Oficiálna stránka mesta Liptovský Hrádok (do vyhľadávania treba zadať „Prekážka“)

Sídliská na Slovensku
Liptovský Hrádok
Belanská (sídlisko)

Belanská je sídlisko nachádzajúce sa v meste Liptovský Hrádok, susedí s riekou Belá.

Dejiny 
História sídliska sa začala písať už pred naším letopočtom. Usadili sa tu totiž ľudia púchovskej kultúry, o čom svedči nález 70 pohrebných urien v tejto lokalite. Potom bola dosť dlho zalesnená, a ten les tu bol do roku 1777, kedy sa les skultúrnil, aby mohlo vzniknúť Hrádocké arborétum. To tu bolo až do roku 1969, kedy tu bol postavený prvý panelový dom v meste.

Súčasnosť

Vybavenosť sídliska   
Na sídlisku sa nachádzajú rôzne predajne, ako CBA Verex, Lippek Včela, darčekové obchody. V blizkosti sa nachádza škola, priamo na sídlisku sa nachádza materská škola. Tiež tu sídli Športový klub mesta, Telovýchovná jednota Tesla, dve reštaurácia, a dokonca aj kultúrny dom.

Ďalší vývoj sídliska 
Do roku 2020 by mali byť postavené ďalšie bytové domy.

Zdroje a referencie 
http://www.lhsity.sk/index.php?page=vysledkyvyhladavania&skupina=mesto&category=&subcategory=

Sídliská na Slovensku
Liptovský Hrádok
Joseph Polchinski

Joseph Polchinski (* 16. máj 1954, White Plains, New York, USA – † 2. február 2018) bol americký fyzik zaoberajúci sa hlavne teóriou strún.

Vyštudoval Canyon del Oro High School v Tucsone, Arizona v roku 1971, bakalársky titul získal na Caltechu v roku 1975, a Ph.D. na Berkeley v roku 1980 pod vedením Stanleyho Mandelstama. Po postdoktorandských pozíciach na SLACu (1980 – 1982) a Harvarde (1982 – 1984) sa stal profesorom na Univerzite v Texase v Austine v rokoch 1984 až 1992. Od roku 1992 bol profesorom na Kalifornskej univerzite v Santa Barbare. Od toho istého roku sa stal tiež členom Kavli Inštitútu teoretickej fyziky v Santa Barbare.

Polchinski je autorom dvojzväzkovej učebnice Teória strún 1998 (). Medzi jeho najznámejšie príspevky k teoretickej fyzike patria D-brány a takzvaný Polchinského paradox súvisiaci s Novikovým princípom konzistentnosti. V roku 2008 získal Diracovu medailu za prácu na teórii superstrún.

Bibliografia

Referencie

Iné projekty 

Fyzici USA
Teoretickí fyzici
Absolventi California Institute of Technology
Absolventi University of California, Berkeley
Osobnosti z White Plains (New York)
Ázijská netballová federácia

Ázijská netballová federácia, skr. ANF () je ázijská športová konfederácia, ktorá združuje netballové zväzy ázijských štátov a Austrálie. Vznikla v roku 1986, založilo ju 5 krajín a sídli v Kuala Lumpur, v Malajzii. V roku 2012 združovala 19 národných netballových zväzov a na jej čele stála Hongkončanka Anna Wongová. ANF je členom Medzinárodnej netballovej federácie (INF) a tiež OCA.

ANF sa neskôr premenovala na Asian Federation of Netball Associations (AFNA), aby sa opäť vrátila k pôvodnému názvu.

Dejiny 
Prvé nápady o vytvorení netballového orgánu pre oblasť Ázie prebehli v roku 1983 v Singapure na konferencii pri príležitosti konania 6. Majstrovstiev sveta 1983. Zástupcovia Hongkongu, Indie, Malajzie, Singapuru a Srí Lanky sa dohodli na vytvorení ázijského riadiaceho orgánu na stretnutí, ktoré organizovala Singapurská netballová asociácia. Oficiálne to bolo potvrdené na konferencii v roku 1986 v Kuala Lumpur.

Prezidenti ANF

Členské federácie 
Plní členovia

Pridružení (associate) členovia

Ostatné krajiny

Podujatia 
 Majstrovstvá Ázie

Referencie

Externé odkazy 
 Oficiálna stránka ANF 
 ANF na oficiálnej stránke Medzinárodnej netballovej federácie 

Netball
Medzinárodné netballové organizácie
Organizácie založené v 1986
Michal Millý

Vladyka Metod, vlastným menom Michal Millý (* 11. august 1883, Bardejov† 4. október 1966, Prešov) bol pravoslávny biskup v Michalovciach a gréckokatolícky kňaz.

Životopis 
Narodil sa v roku 1884 v Bardejove v rodine živnostníka. Základné vzdelanie nadobudol v cirkevnej škole v Bardejove, stredoškolské vzdelanie ukončil na gymnáziu v Níreďháze a teologickú akadémiu absolvoval na Katolíckej teologickej akadémii v Prešove roku 1909.

Na kňaza bol vysvätený gréckokatolíckym biskupom prešovským dr. Jánom Válim roku 1910. Pôsobil ako gréckokatolícky farár v Sajópálfaly (19101911), Veľkom Lipníku (19111920), na farnosti v Jakubanoch (19201925) a vo Veľkom Lipníku (19251950). Pod jeho vedením na spomenutých farnostiach boli vybudované alebo renovované chrámy, školy a farské budovy. Za úspešnú dušpastiersku činnosť mu bola udelená vtedajšou eparchiálnou správou hodnosť dekana s poverením spravovania celého hornospišského dekanátu.

Po zjednotení gréckokatolíckej cirkvi s pravoslávnou cirkvou (tzv. prešovskom sobore) konvertoval v roku 1950 do Pravoslávnej cirkvi. Získal titul arcikňaza (archidekana), potom sa stal mníchom. V roku 1953 bol povýšený do hodnosti archimandritu a vysvätený na pomocného biskupa trebišovského.

Od roku 1954 pôsobil ako biskup michalovský, námestník metropolitu pražského.

Vladyka Metod bol organizátor mierového hnutia duchovenstva, usiloval sa o rozvoj cirkevného ukrajinského školstva a spojenie gréckokatolíckej cirkvi s pravoslávnou cirkvou.

Zomrel 4. októbra 1966 vo veku 83 rokov v prešovskej nemocnici po dlhej a ťažkej chorobe.

Zdroje 
 Хроника // Журнал Московской Патриархии, 1953. — № 10. — С. 21
 Veľká strata / Odkaz sv. Cyrila a Medoda : Ročník XII. Orgán pravoslávnej cirkvi. — 1966. — Čís. 12. — S. 270—274.
 Marek Pavel, Bureha Volodymyr. Pravoslavní v Československu v letech 1918—1953: Příspěvek k dějinám Pravoslavné církve v českých zemích, na Slovensku a na Podkarpatské Rusi. — Brno: Centrum pro studium demokracie a kultury, 2008. — 532 с. — ISBN 978-80-7325-171-0.
 Z histórie Michalovsko-košickej pravoslávnej eparchie a jej biskupov
 Časopis Ikona № 2 2009, stránky 42-44

Externé odkazy 
 Arcibiskupstvo, Schematizmus, grkatpo.sk

Slovenskí gréckokatolícki kňazi
Slovenskí pravoslávni biskupi
Osobnosti z Bardejova
Jordi Alba

Jordi Alba Ramos (* 21. marec 1989, L'Hospitalet, Španielsko) je španielsky futbalista hrajúci za klub FC Barcelona v Primera División a za španielsku reprezentáciu. Je to predovšetkým ľavý obranca, ale môže nastupovať aj ako ľavý záložník.

Svoju kariéru začínal v L'Hospitalet a svoje futbalové dospievanie dokončil vo Valencii (po siedmich rokoch v barcelonskej mládežníckej akadémii), kde taktiež debutoval v Primera División. V lete roku 2012 sa vrátil späť do Barcelony.

Reprezentácia 
V španielskej seniorskej reprezentácii debutoval Alba v roku 2011. Reprezentoval Španielsko na EURE 2012, kde Španieli porazili vo finále Taliansko 4:0 a získali svoj 3. titul v histórii. Alba strelil vo finále svoj premiérový gól za A-mužstvo, v zápase zvyšoval na priebežných 2:0.

Jordi Alba sa vďaka svojim výkonom dostal do najlepšej zostavy turnaja (UEFA Euro Team of the Tournament).

Reprezentačné góly 
Reprezentačné góly Jordiho Albu za A-mužstvo Španielska:

Úspechy

Reprezentačné 
 účasť na ME 2012 – 1. miesto

Individuálne 
 UEFA Euro Tým turnaja: 2012

Poznámky

Referencie

Iné projekty

Externé odkazy 
 Profil hráča na Transfermarkt.com
 Profil hráča na National-football-teams.com 
 Profil hráča – reprezentačné štatistiky v A-mužstve

Zdroj 
 

Španielski futbalisti
Futbaloví obrancovia
Futbaloví stredopoliari
Hráči FC Barcelona
Hráči Valencia CF
Majstri Európy vo futbale
Španielski olympionici
Chaim Potok

Chaim Potok (rod. Herman Harold Potok; * 17. február 1929, New York City – † 23. júl 2002, Merion, Pennsylvania) bol americko-židovský spisovateľ a rabín.

Životopis 
Chaim Potok sa narodil v Buffalo v rodine poľských imigrantov ako najstaršie zo štyroch detí. Dostal ortodoxnú židovskú výchovu. Jeho hebrejské meno Chaim Tzvi (חיים צבי) znamená "život". Po prečítaní románu Evelyna Waugha Brideshead Revisited sa rozhodol, že sa stane spisovateľom. Ako sedemnásťročný poslal svoj prvý príspevok do časopisu The Atlantic Monthly. Hoci tento nebol publikovaný, dostal naň odpoveď v podobe pochvaly od editora.
 
V roku 1950 ukončil s vyznamenaním štúdium anglickej literatúry. S úspechom ukončil aj štúdium hebrejskej literatúry a po štyroch rokoch štúdia ho Jewish Theological Seminary of America ordinoval za rabína. Od roku 1955 až 1957 strávil viac než rok ako vojenský rabín v kórejskej vojne. V roku 1965 obdržal doktorát University of Pennsylvania.

Chaim Potok sa stal všeobecne známym prostredníctvom svojho debutového románu The Chosen (v slovenčine: Vyvolení, vydalo Argo, 2002) z roku 1967, ktorý sa ihneď stal bestsellerom. Po ňom nasledoval román The Promise (v češtine: Slib, vydalo Argo, 2003) z roku 1969. The Chosen bol sfilmovaný v roku 1981 režisérom Jeremy Kaganom. Existuje tiež jeho spracovanie pre divadlo a muzikál.

Obidve tieto knihy sa zaoberajú témou priateľstva dvoch chlapcov, z ktorých jeden pochádza z prísne chasidského a druhý zo židovsko-liberálneho prostredia. Tému napätia medzi dvoma svetmi poznal Potok z vlastného života. Vyrastal v ortodoxnej židovskej rodine, jeho literárne ambície však v jeho najbližšom okolí budili pohoršenie a boli brané ako neužitočná zábavka alebo strata času.

Ďalšími známymi Potokovými knihami sú My Name is Asher Lev (v slovenčine: Volám sa Ašer Lev, vydalo Artfórum, 2008) z roku 1972 a Gift of Asher Lev (v slovenčine: Dar Ašera Leva, vydalo Artfórum, 2010) z roku 1990. Aj v týchto dvoch knihách ide o príbeh umelca, ktorý musí vzdorovať opovrhnutiu vnútri ortodoxnej židovskej komunity, ak chce, aby sa jeho nadanie mohlo rozvinúť v povolanie.

Okrem románov písal Potok tiež divadelné hry, knihy pre deti, krátke príbehy a odborné knihy. V roli ghostwritera sa zhostil autobiografie huslistu Isaaca Sterna.

Zomrel 23. júla 2002 vo veku 73 rokov na rakovinu vo svojom dome v Merione v štáte Pennsylvania.

Zdroj 
 

Narodenia v 1929
Úmrtia v 2002
Spisovatelia USA
Spisovatelia židovského pôvodu
Osobnosti USA židovského pôvodu
Rabíni USA
Marocké národné futsalové družstvo mužov

Marocké národné futsalové družstvo mužov je národné družstvo mužov, ktoré reprezentuje Maroko v medzinárodných futsalových súťažiach a priateľských zápasoch. Funguje pod záštitou Fédération royale marocaine de football (FRMF). Prvý medzinárodný zápas absolvovalo v roku 1995. V septembri 2016 mu patrilo vo svetovom rebríčku 35. miesto.

Vrcholné podujatia 
Na majstrovstvá sveta FIFA sa marocké družstvo dokázalo kvalifikovať na štvrtý pokus. V kontinentálnej kvalifikácii v roku 2012 prešlo cez 2. kolo s  bez odohratia zápasov a v 3. kole prešlo cez družstvo . Najprv na súperovej pôde zvíťazilo jasne , potom doma prehralo . Na MS 2012, ktoré sa konali v Thajsku, skončilo vo svojej základnej skupine na poslednej 4. pozícii, keď zaznamenalo 3 prehry s Španielskom, Panamou a tesne aj s Iránom. O 4 roky sa opäť kvalifikovalo na MS, opäť však prehralo všetky 3 zápasy v základnej skupine a do play-off nepostúpilo.

Majstrovstiev Afriky sa zúčastnilo 4-krát a hneď pri svojom prvom štarte v roku 2000 vybojovalo striebornú medailu, ku ktorej na nasledujúcich dvoch turnajoch pridalo aj dve bronzové umiestnenia. V roku 2008 v boji o 3. miesto zdolalo Mozambik  až po predĺžení. V roku 2016, keď sa finálový turnaj konal v Južnej Afrike, dosiahlo svoj najväčší úspech, keď vo finálovom stretnutí zvíťazilo nad  a získalo zlatú medailu.

Družstvo sa zúčastnilo aj arabských majstrovstiev, na ktorých získalo 2 strieborné umiestnenia. Rovnako 2 striebra zaznamenalo aj na severoafrickom pohári. Zakaždým ho zdolalo družstvo . Maroko sa predstavilo aj na prvom ročníku Stredozemného pohára, na ktorom v konkurencii 16 tímov skončilo piate.

Výsledky 
Majstrovstvá sveta FIFA

Majstrovstvá Afriky

Arabské majstrovstvá

Pohár Severnej Afriky
 2005:  2. miesto
 2009: nezúčastnilo sa
 2010:  2. miesto

Stredozemný pohár
 2010: 5. miesto

Referencie

Pozri aj 
 Marocké národné futbalové mužstvo
 Marocké národné futsalové družstvo žien

Externé odkazy 
 Oficiálna stránka Fédération royale marocaine de football 
 Zápasy družstva na futsalplanet.com 
 Marické družstvo na MS 2016 na oficiálnej stránke FIFA 

Národné futsalové družstvá
Futsal
Národné
Alžírske národné futsalové družstvo mužov

Alžírske národné futsalové družstvo mužov je národné družstvo mužov, ktoré reprezentuje Alžírsko v medzinárodných futsalových súťažiach a priateľských zápasoch. Funguje pod záštitou Fédération Algérienne de Football (FAF). Prvý medzinárodný zápas absolvovalo v roku 1989. V septembri 2016 mu patrilo vo svetovom rebríčku 117. miesto.

Vrcholné podujatia 
Majstrovstiev sveta FIFA sa alžírske družstvo zúčastnilo už v roku 1989, vtedy na pozvanie FIFA. V základnej skupine prehralo všetky 3 zápasy, postupne s Paraguajom, Holandskom a Dánskom a na turnaji skončilo na celkovom 14. mieste. Keďže sa kontinentálnych majstrovstiev a ani africkej kvalifikácie nezúčastnilo, na ďalšie svetové šampionáty sa nemohlo kvalifikovať. 

Alžírske družstvo sa ani raz nezúčastnilo majstrovstiev Afriky. Štartovalo však na všetkých 4 arabských majstrovstvách, na ktorých skončilo najlepšie na 5. mieste v roku 2007. Okrem toho sa zúčastnilo aj Severoafrického pohára v roku 2010, kde skončilo na 5. priečke a taktiež aj na prvom ročníku Stredozemného pohára. Na ňom skončilo dvanáste. Po tomto turnaji, teda od roku 2010, sa nezúčastnilo žiadnych medzinárodných turnajov či zápasov.

Výsledky 
Majstrovstvá sveta FIFA

Majstrovstvá Afriky

Arabské majstrovstvá

Pohár Severnej Afriky
 2005: nezúčastnilo sa
 2009: nezúčastnilo sa
 2010: 5. miesto

Stredozemný pohár
 2010: 12. miesto

Referencie

Pozri aj 
 Alžírske národné futbalové mužstvo
 Alžírske národné futsalové družstvo žien

Externé odkazy 
 Oficiálna stránka Fédération Algérienne de Football 
 Zápasy družstva na futsalplanet.com 

Národné futsalové družstvá
Futsal
Národné
Tuniské národné futsalové družstvo mužov

Tuniské národné futsalové družstvo mužov je národné družstvo mužov, ktoré reprezentuje Tunisko v medzinárodných futsalových súťažiach a priateľských zápasoch. Funguje pod záštitou Fédération Tunisienne de Football (FTF). Prvý medzinárodný zápas absolvovalo v roku 2005. V septembri 2016 mu patrilo vo svetovom rebríčku 83. miesto.

Vrcholné podujatia 
Na majstrovstvá sveta FIFA sa tuniské družstvo nedokázalo kvalifikovať ani raz. Ani z kontinentálnych majstrovstiev, ani z africkej kvalifikácie v roku 2012, keď v 2. kole v dvoch zápasoch nestačilo na družstvo .  

Tuniské družstvo sa zúčastnilo svojich prvých majstrovstiev Afriky až v roku 2008 v Líbyi. V skupine skončilo štvrté, keď vyhralo iba nad tímom  a skončilo celkovo na delenom 7. mieste. O 8 rokov neskôr na turnaji konanom v Južnej Afrike skončilo o jedno miesto vyššie, keď v základnej skupine vyhralo zápas nad domácou .

Tunisko štartovalo na jedných arabských majstrovstvách, a to v roku 2008, keď skončilo na 5. mieste. Okrem toho sa zúčastnilo aj troch turnajov Severoafrického pohára, a zakaždým skončilo na bronzovom mieste. Na prvom ročníku Stredozemného pohára, ktorý sa konal v Líbyi, obsadilo ôsmu priečku.

Výsledky 
Majstrovstvá sveta FIFA

Africká kvalifikácia na MS

Majstrovstvá Afriky

Arabské majstrovstvá

Pohár Severnej Afriky
 2005:  3. miesto
 2009:  3. miesto
 2010:  3. miesto

Stredozemný pohár
 2010: 8. miesto

Referencie

Pozri aj 
 Tuniské národné futbalové mužstvo

Externé odkazy 
 Oficiálna stránka Fédération Tunisienne de Football 
 Zápasy družstva na futsalplanet.com 
 Tuniské družstvo na Majstrovstvách Afriky 2016 

Národné futsalové družstvá
Futsal
Národné
Africké židovstvo

Židovské komunity v Afrike, alebo Africké židovstvo, hlavne niektoré z nich, patria k najstarším na svete a datujú sa viac ako 2700 rokov späť. Židovský národ má s Afrikou úzke vzťahy už od biblických časov. Tóra zmieňuje napríklad Abrahámov dočasný pobyt v Egypte alebo židovské zajatie pod faraónskou nadvládou. Africké židovstvo sa vyznačuje etnickou a náboženskou rozmanitosťou a bohatosťou. Africké židovské komunity zahrňujú:
 Osamotené africké skupiny, ktoré od starovekých časov neudržujú kontakt so širšou židovskou komunitou, ale ktoré sa prehlasujú za potomkov kráľovstva Izraelského. Tieto skupiny zahrňujú:
 Skupiny, ktoré dodržujú židovské rituály alebo zvyky a tradície jasne sa podobajúce judaizmu. Aj keď sa v Afrike nachádza mnoho takýchto skupín, svetové židovstvo uznáva Falašov čiže Beta Izrael („Dom Izraela“) v Etiópii ako historické židovské. 
 Skupiny, ktoré nedodržujú židovské rituály, ako napríklad skupina Lemba, ktoré praktikujú kresťanstvo, ale ktoré majú genetické znaky, ktoré ich radia medzi židovský národ.
 Sefardskí židia a Mizrahskí židia žijú v severnej Afrike, najmä v Maroku, Alžírsku, Líbyi, Tunisku a Egypte. Mnoho ich však emigrovalo predovšetkým do Izraela a Francúzska a značné množstvo ďalej do Brazílie, Kanady a Spojených štátov. Malé, avšak aktívne, komunity zostávajú v Maroku a Tunisku. 
 Juhoafrickí Židia, ktorí sú prevažne aškenázi, sú prevažne potomkami litovských imigrantov pred holokaustom.

Aj keď nie všetci africkí Židia sú zbožní, väčšina obradov v afrických židovských komunitách je ortodoxná.

Prehľad židovských komunít v afrických krajinách 

Zdroj dát: American Jewish Committee Archives (rok 2005), SimpleToRemember.com - World Jewish Population, Nationmaster.com - Estimated number of Jews by country
a CIA - World Factbook, 2007
b uvádzané v promile (počet Židov na 1000 obyvateľov)

Uvedené dáta sú približné a líšia sa v závislosti na jednotlivých prieskumoch. Na týchto stránkach sú k nájdeniu demografické populačné tabuľky týkajúce sa židovskej populácie:
 American Jewish Committee Archives (r. 2005) - anglicky
 The Virtual Jewish Library - Židovská populácia sveta (r. 2005) -  anglicky
 Beth Hatefutsoth - Múzeum židovského ľudu - anglicky
 Židovské populačné tabuľky (r. 2002) - anglicky
 jewish-issues.com (anglicky)
 Operace exodus (anglicky)

Bibliografia

Zdroj 
 

 
Židovské komunity
Nigérijské národné futsalové družstvo mužov

Nigérijské národné futsalové družstvo mužov je národné družstvo mužov, ktoré reprezentuje Nigériu v medzinárodných futsalových súťažiach a priateľských zápasoch. Funguje pod záštitou Nigeria Football Federation (NFF). Prvý medzinárodný zápas absolvovalo v roku 1992, na druhých majstrovstvách sveta. V septembri 2016 mu patrilo vo svetovom rebríčku 131. miesto.

Vrcholné podujatia 
Majstrovstiev sveta FIFA sa nigérijské družstvo zúčastnilo iba v roku 1992, vtedy na pozvanie FIFA. V základnej skupine prehralo všetky 3 zápasy, s Argentínou, Hongkongom a tesne aj s Poľskom, a na turnaji celkovo skončilo na delenom 13. mieste. Keďže sa prvých troch kontinentálnych majstrovstiev nezúčastnilo, na ďalšie svetové šampionáty sa ani nemohlo kvalifikovať. V africkej kvalifikácii na MS 2012 najprv prešlo v 2. kole cez  bez boja, v 3. kole hranom na 1 zápas prehralo s favorizovaným  na jeho pôde .

Nigérijské družstvo sa zúčastnilo svojich prvých majstrovstiev Afriky až v roku 2008 v Líbyii. V skupine skončilo tretie, keď vyhralo nad  a remizovalo s tímom  a skončilo celkovo na delenom 5. mieste. O osem rokov bolo vyžrebované v kvalifikácii na Majstrovstvá Afriky 2008 na dvojzápas proti , no z kvalifikácie sa napokon odhlásilo.

Výsledky 
Majstrovstvá sveta FIFA

Africká kvalifikácia na MS

Majstrovstvá Afriky

Referencie

Pozri aj 
 Nigérijské národné futbalové mužstvo

Externé odkazy 
 Oficiálna stránka Nigeria Football Federation 
 Zápasy družstva na futsalplanet.com 

Národné futsalové družstvá
Futsal
Národné
Zimbabwianske národné futsalové družstvo mužov

Zimbabwianske národné futsalové družstvo mužov je národné družstvo mužov, ktoré reprezentuje Zimbabwe v medzinárodných futsalových súťažiach a priateľských zápasoch. Funguje pod záštitou Zimbabwe Football Association (ZFA). Prvý medzinárodný zápas absolvovalo v roku 1989, na prvých majstrovstvách sveta. Jeho najväčším úspechom je bronz z majstrovstiev Afriky v roku 1996. V septembri 2016 mu patrilo vo svetovom rebríčku 116. miesto.

Vrcholné podujatia 
Majstrovstiev sveta FIFA sa zimbabwianske družstvo zúčastnilo v roku 1989, vtedy na pozvanie FIFA. V základnej skupine prehralo všetky 3 zápasy, postupne s Talianskom, USA a Austráliou, a na turnaji celkovo skončilo na 15. mieste. Na ďalšie MS sa už nekvalifikovalo. V africkej kvalifikácii na MS 2012 najprv prešlo v 1. kole cez , ale v 2. kole po prehre vonku a remíze doma už nestačilo na družstvo .

Zimbabwianske družstvo sa zúčastnilo iba na prvých majstrovstvách Afriky v roku 1996 v Egypte. Na nich skončilo na bronzovej priečke, keď v jedinej hranej skupine zaostalo za domácim  a . Ďalších turnajov afrického šampionátu sa už nezúčastnilo. Od roku 2012 sa nezúčastnilo žiadnych medzinárodných stretnutí.

Výsledky 
Majstrovstvá sveta FIFA

Africká kvalifikácia na MS

Majstrovstvá Afriky

Referencie

Pozri aj 
 Zimbabwianske národné futbalové mužstvo

Externé odkazy 
 Oficiálna stránka Zimbabwe Football Association 
 Zápasy družstva na futsalplanet.com 

Národné futsalové družstvá
Futsal
Národné
Juhoafrické národné futsalové družstvo mužov

Juhoafrické národné futsalové družstvo mužov je národné družstvo mužov, ktoré reprezentuje Južnú Afriku v medzinárodných futsalových súťažiach a priateľských zápasoch. Funguje pod záštitou South African Football Association (SAFA). Prvý medzinárodný zápas absolvovalo v roku 2000. V septembri 2016 mu patrilo v medzinárodnom rebríčku 89. miesto.

Vrcholné podujatia 
Na majstrovstvá sveta FIFA sa juhoafrické družstvo nedokázalo kvalifikovať ani raz. Ani z troch kontinentálnych majstrovstiev, ani z africkej kvalifikácie v roku 2012 , keď najprv prešlo v 2. kole cez , potom však v 3. kole nestačilo na .  

Juhoafrické družstvo sa zúčastnilo svojich prvých majstrovstiev Afriky v roku 2000 v Egypte. Dosiahlo na nich svoje najlepšie umiestnenie, i keď skončilo v jedinej skupine posledné. V roku 2004 sa nehral turnajovo, ale podujatie bolo hrané na vyraďovacie súboje. Južná Afrika skončila už v prvom kole, keď nestačila na favorizované družstvo . V roku 2008 sa africký šampionát konal v Líbyi. Južná Afrika v základnej skupine zdolala iba , ale v skupine skončila posledná a celkovo na turnaji na delenom 9. mieste. O osem rokov neskôr organizovala africký turnaj práve Južná Afrika a domáce družstvo na ňom skončilo po jednom víťazstve v základnej skupine so Zambiou siedme.

Výsledky 
Majstrovstvá sveta FIFA

Africká kvalifikácia na MS

Majstrovstvá Afriky

Referencie

Pozri aj 
 Juhoafrické národné futbalové mužstvo

Externé odkazy 
 Oficiálna stránka South African Football Association 
 Zápasy družstva na futsalplanet.com 
 Juhoafrické družstvo na Majstrovstvách Afriky 2016 

Národné futsalové družstvá
Futsal
Národné
Zambijské národné futsalové družstvo mužov

Zambijské národné futsalové družstvo mužov je národné družstvo mužov, ktoré reprezentuje Zambiu v medzinárodných futsalových súťažiach a priateľských zápasoch. Funguje pod záštitou Football Association of Zambia (FAZ). Prvý medzinárodný zápas absolvovalo v roku 2008. V septembri 2016 mu patrilo vo svetovom rebríčku 81. miesto.

Vrcholné podujatia 
Na majstrovstvá sveta FIFA sa zambijské družstvo nedokázalo kvalifikovať ani raz. Ani z kontinentálnych majstrovstiev v roku 2008, ani v roku 2012 z africkej kvalifikácie, keď neprešlo v 2. kole cez , aj keď až po penaltovom rozstrele.  

Zambijské družstvo sa zúčastnilo svojich prvých majstrovstiev Afriky až v roku 2008 v Líbyi. Zaznamenalo na nich jedinú výhru nad  a skončilo celkovo na delenom 7. mieste. O osem rokov neskôr na turnaji Južnej Afrike sa dostalo až do semifinále, kde nestačilo na  a vápase o bronz ani na .

V roku 2010 a 2011 sa zúčastnilo prestížneho turnaja Grand Prix de Futsal v Brazílii. Na prvom skončilo predposledné, keď vyhralo svoj prvý zápas až v boji o 15. miesto nad . V roku 2011 skončilo o 1 priečku lepšie.

Výsledky 
Majstrovstvá sveta FIFA

Africká kvalifikácia na MS

Majstrovstvá Afriky

Referencie

Pozri aj 
 Zambijské národné futbalové mužstvo

Externé odkazy 
 Oficiálna stránka Football Association of Zambia 
 Futsal v Zambii 
 Zápasy družstva na futsalplanet.com 
 Zambijské družstvo na Majstrovstvách Afriky 2016 

Národné futsalové družstvá
Futsal
Národné
Angolské národné futsalové družstvo mužov

Angolské národné futsalové družstvo mužov je národné družstvo mužov, ktoré reprezentuje Angolu v medzinárodných futsalových súťažiach a priateľských zápasoch. Funguje pod záštitou Federação Angolana de Futebol (FAF), resp. Angolan Futsal Federation (FAFUSA). Prvý medzinárodný zápas absolvovalo v roku 2006. V septembri 2016 mu patrilo vo svetovom rebríčku 54. miesto.

Vrcholné podujatia 
Na majstrovstvá sveta FIFA sa angolské družstvo nedokázalo kvalifikovať ani raz. Prvú možnosť malo na kontinentálnych majstrovstvách v roku 2008. V roku 2012 sa na africkej kvalifikácii nezúčastnilo.  

Angolské družstvo sa zúčastnilo svojich prvých majstrovstiev Afriky až v roku 2008 v Líbyi. Zaznamenalo dve výhry, nad  a  a remizovalo s , ale zo skupiny nepostúpilo do semifinále turnaja a skončilo celkovo na delenom 5. mieste. O osem rokov na turnaji konanom v Južnej Afrike prehralo všetky zápasy a skončilo na ňom posledné.

Od roku 2007 sa zúčastňuje prestížneho turnaja Grand Prix de Futsal v Brazílii. Najlepšie umiestnenie dosiahlo v roku 2011, keď obsadilo 11. miesto.

Výsledky 
Majstrovstvá sveta FIFA

Majstrovstvá Afriky

Referencie

Pozri aj 
 Angolské národné futbalové mužstvo
 Angolské národné futsalové družstvo žien

Externé odkazy 
 Oficiálna stránka Federação Angolana de Futebol 
 Zápasy družstva na futsalplanet.com 
 Angolské družstvo na Majstrovstvách Afriky 2016 

Národné futsalové družstvá
Futsal
Národné
Mozambické národné futsalové družstvo mužov

Mozambické národné futsalové družstvo mužov je národné družstvo mužov, ktoré reprezentuje Mozambik v medzinárodných futsalových súťažiach a priateľských zápasoch. Funguje pod záštitou Federação Moçambicana de Futebol (FMF). Prvý medzinárodný zápas absolvovalo v roku 2004. Najväčším úspechom družstva je striebro z majstrovstiev Afriky v roku 2004. V septembri 2016 mu patrilo vo svetovom rebríčku 52. miesto.

Vrcholné podujatia 
Na majstrovstvá sveta FIFA sa mozambické družstvo dokázalo kvalifikovať iba raz. Z dvoch kontinentálnych majstrovstiev, ani z africkej kvalifikácie v roku 2012 sa mu to ešte nepodarilo. V africkej kvalifikácii najprv prešlo v 2. kole cez  (až po penaltovom rozstrele), ale v 3. kole nestačilo na družstvo . Prvý zápas doma prehralo jasne  a vonku mu už nestačila výhra . V roku 2016 na turnaj konaný v Kolumbii sa mu to už ale podarilo; po troch prehrách však skončilo už v základnej skupine.

Mozambické družstvo sa zúčastnilo svojich prvých majstrovstiev Afriky v roku 2004, ktorých turnaj sa hral vyraďovacím spôsobom. Družstvo Mozambiku sa na ňom dostalo až do finále, kde podľahlo favorizovanému . V roku 2008 sa v turnaji konanom v Líbyi dostalo do semifinále, kde najprv podľahlo domácej  a v boji o 3. miesto v predĺžení aj Maroku. Druhú medailu pridalo v roku 2016 v Južnej Afrike, keď v zápase o bronz zvíťazilo nad .

Od roku 2007 sa zúčastňuje prestížneho turnaja Grand Prix de Futsal v Brazílii. Najlepšie umiestnenie dosiahlo v rokoch 2008 a 2011, keď na nich skončilo na 12. miesto.

Výsledky 
Majstrovstvá sveta FIFA

Africká kvalifikácia na MS

Majstrovstvá Afriky

Referencie

Pozri aj 
 Mozambické národné futbalové mužstvo

Externé odkazy 
 Oficiálna stránka Federação Moçambicana de Futebol 
 Zápasy družstva na futsalplanet.com 
 Mozambické družstvo na MS 2016 na oficiálnej stránke FIFA 

Národné futsalové družstvá
Futsal
Národné
Vanuatské národné futsalové družstvo mužov

Vanuatské národné futsalové družstvo mužov je národné družstvo mužov, ktoré reprezentuje Vanuatu v medzinárodných futsalových súťažiach a priateľských zápasoch. Funguje pod záštitou Vanuatu Football Federation (VFF). Prvý medzinárodný zápas abslvovalo v roku 1992. V auguste 2014 mu patrilo v medzinárodnom rebríčku 81. miesto.

Vrcholné podujatia 
Na majstrovstvá sveta FIFA sa vanuatské družstvo nedokázalo kvalifikovať ani raz.  

Družstvo sa zúčastnilo všetkých majstrovstiev Oceánie, spolu teda 10-krát, čo sa žiadnemu inému tímu nepodarilo. Svoj najväčší úspech zaznamenalo v rokoch 1992 a 1996, keď skončilo na ňom na striebornom mieste za favorizovanou Austráliou. Okrem toho dosiahlo z ďalších štyroch turnajov 4 bronzové umiestnenia. Na posledných 2 turnajoch skončilo zhodne na 4. mieste. V roku 2011 ho o šiesty bronz obral v zápase o 3. miesto Nový Zéland až po penaltách. O 2 roky neskôr dosiahlo svoje najhoršie umiestnenie, keď sa nedostalo ani do semifinále a v súboji o 5. miesto prehralo so .

Výsledky 
Majstrovstvá sveta FIFA

Majstrovstvá Oceánie

Referencie

Pozri aj 
 Vanuatské národné futbalové mužstvo

Externé odkazy 
 Oficiálna stránka Vanuatu Football Federation 
 Vanuatské družstvo na stránke Oceánskej futbalovej federácie 
 Zápasy družstva na futsalplanet.com 

Národné futsalové družstvá
Futsal
Fidžijské národné futsalové družstvo mužov

Fidžijské národné futsalové družstvo mužov je národné družstvo mužov, ktoré reprezentuje Fidži v medzinárodných futsalových súťažiach a priateľských zápasoch. Funguje pod záštitou Fiji Football Association (FFA). Prvý medzinárodný zápas absolvovalo v roku 1996. V auguste 2014 mu patrilo v medzinárodnom rebríčku 110. miesto.

Vrcholné podujatia 
Na majstrovstvá sveta FIFA sa fidžijské družstvo nedokázalo kvalifikovať ani raz.  

Družstvo sa zúčastnilo majstrovstiev Oceánie spolu 7-krát, prvýkrát v roku 1996. Jedine vanuatské a  sa zúčastnilo viackrát. Svoj najväčší úspech zaznamenalo v rokoch 1999, 2009 a 2010, keď na oceánskom šampionáte skončilo strieborné. Ešte predtým, v roku 1996, získalo bronz. V roku 1999 bola od neho lepšia Austrália, v rokoch 2009 a 2010 zasa Šalamúnove ostrovy. Na svojom poslednom šampionáte, ktoré sa konalo na Fidži, sa nedokázalo dostať do semifinále a skončilo na 5. mieste.

Výsledky 
Majstrovstvá sveta FIFA

Majstrovstvá Oceánie

Referencie

Pozri aj 
 Fidžijské národné futbalové mužstvo

Externé odkazy 
 Oficiálna stránka Fiji Football Association 
 Fidžijské družstvo na stránke Oceánskej futbalovej federácie 
 Zápasy družstva na futsalplanet.com 

Národné futsalové družstvá
Futsal
Thiago Alcântara

Thiago Alcantara do Nascimento (* 11. apríl 1991, San Pietro Vernotico, Taliansko) je španielsky záložník momentálne (jeseň 2020) pôsobiaci v klube FC Liverpool (Premier League) a v  Španielskom národnom tíme.

Klubová kariéra

Mládežnícke kategórie 
Narodil sa v talianskom San Pietro Vernotico, ale vyrastal v Španielsku. Jeho otec je brazílsky majster sveta vo futbale Mazinho. 

Jeho kariéra začala na nižšej úrovni v brazílskom Clube de Regatas do Flamengo, no kvôli svojmu otcovi sa sťahoval do Španielska, kde sa natrvalo vrátil v roku 2005. Vtedy podpísal mládežnícku zmluvu s FC Barcelona, kde už pôsobil jeho bratranec Patrick.

FC Barcelona 
Prvýkrát nastúpil za A-tím FC Barcelona 17. mája 2009, vo veku 18 rokov, keď v 63. minúte proti RCD Mallorca vystriedal Eiður Guðjohnsena. 20. februára 2010 po vystriedaní Yaya Tourého v 76. minúte strelil svoj prvý gól v drese Barcelony a pomohol k výhre 4 – 0 nad Racing de Santander na Camp Nou. Druhý gól vsietil v zápase proti UD Almería 9 . apríla 2011, kedy uzavrel skóre na 2-1 v prospech svojho tímu. Tretí gól potom pridal proti Real Sociedad. Sezónu 2010-11 uzavrel so štatistikou 17 zápasov, 3 góly a tri asistencie.

29. júna 2011 podpísal nový štvorročný kontrakt s klubom FC Barcelona a oficiálne sa stal hráčom A-tímu. Zmluva je opatrená výstupnou klauzulou vo výške 90 miliónov €. Hneď v prvom zápase sezóny 2011/12, do ktorého nastúpil, strelil gól a pridal dve asistencie pri domácom víťazstve nad Villarreal CF 5 – 0.

V roku 2011 skončil na druhom mieste v ankete Golden Boy za víťazným Götzem.

Osobný život 
Je synom bývalého brazílskeho futbalistu Mazinha, majstra sveta z roku 1994. Jeho matka Valéria Alcantara je bývalá volejbalistka. Má mladšieho brata Rafinhu, ktorý hrá za Barcelonu. Rafinha, na rozdiel od svojho brata, reprezentuje Brazíliu, s ktorou vyhral Olympijské hry 2016 v Riu de Janeiro.

Štatistiky 

Aktualizované: 6. máj 2012

Dosiahnuté úspechy

Klubové 
 FC Barcelona
 Primera División (3×)
(2008/09, 2009/10, 2010/11)
 Supercopa de España (2x)
(2010, 2011)
 Liga majstrov UEFA (1×)
(2010/11)
 Superpohár UEFA (1×)
(2011)

Reprezentačné 
 Majstrovstvá Európy vo futbale hráčov do 17 rokov   (1×)
(EURO U-17 2008)
 Majstrovstvá Európy vo futbale hráčov do 21 rokov   (1x)
(EURO U-21 2011)

Referencie

Iné projekty

Externé odkazy 
 Osobné webové stránky futbalistu Thiago Alcântaru
 Oficiálne stránky
 Profil na fcbarcelona.com

Zdroj 

Narodenia v 1991
Brazílski futbalisti
Španielski futbalisti
Helsinské metro

Helsinské metro je systém podzemnej dráhy vo fínskej metropole Helsinki. Je zložený z dvoch liniek - Ruoholahti - Mellunmäki a Ruoholahti - Vuosaari. Obe linky sú zložené zo západnej vetvy (Ruoholahti - Itäkeskus) a ďalej pokračujú do severnej vetvy (Itäkeskus - Mellunmäki) a južnej vetvy (Itäkeskus - Vuosaari). Celkovo má metro 17 staníc, z toho 9 je pod zemou a 8 nad ňou. Celý systém má 21,1 km a denne ním prejde takmer 200 tisíc návštevníkov.

Metro je najsevernejším metrom sveta a jeho najsevernejšia stanica bola Mellunmäki.

Stanice

Západná vetva 
Ruoholahti (pod zemou)
Kamppi (pod zemou)
Rautatientori (pod zemou)
Kaisaniemi (pod zemou)
Hakaniemi (pod zemou)
Sörnäinen (pod zemou)
Kalasatama 
Kulosaari 
Herttoniemi (pod zemou)
Siilitie 
Itäkeskus (pod zemou)

Severná vetva 
Itäkeskus (pod zemou)
Myllypuro 
Kontula
Mellunmäki

Južná vetva 
Itäkeskus (pod zemou)
Puotila (pod zemou)
Rastila
Vuosaari

Iné projekty

Zdroj 

Doprava v Helsinkách
Metrá
Agnesa Rímska

Svätá Agnesa Rímska (* 291 – † 304, Rím) bola jednou z najviac uctievaných ranokresťanských svätíc z obdobia prenasledovania kresťanov za vlády cisára Diokleciána. Jej atribútom je baránok.

Iné projekty

Externé odkazy 
 Agnesa Rímska, panna a mučenica - Životopisy svätých
 Anežka Římská, katopedia.cz

Katolícki svätci
Pravoslávni svätci
Protestantskí svätci
Mučeníci
Narodenia v 291
Úmrtia v 304
Novozélandské národné futsalové družstvo mužov

Novozélandské národné futsalové družstvo mužov je národné družstvo mužov, ktoré reprezentuje Nový Zéland v medzinárodných futsalových súťažiach a priateľských zápasoch. Funguje pod záštitou New Zealand Football (NZF). Prvý medzinárodný zápas absolvovalo v roku 1992. V auguste 2014 mu patrilo v medzinárodnom rebríčku 71. miesto.

Vrcholné podujatia 
Na majstrovstvá sveta FIFA sa novozélandské družstvo nedokázalo kvalifikovať ani raz.  

Družstvo sa zúčastnilo majstrovstiev Oceánie spolu 8-krát, prvýkrát už v roku 1992. Jedine vanuatské sa zúčastnilo viackrát. Svoj najväčší úspech zaznamenalo v roku 2004, keď na oceánskom šampionáte skončilo strieborné za Austráliou. Okrem toho získalo aj 5 bronzových medailí. Tú poslednú vybojovalo v roku 2014, keď skončilo v skupine tretie za  a domácou .

Výsledky 
Majstrovstvá sveta FIFA

Majstrovstvá Oceánie

Referencie

Pozri aj 
 Novozélandské národné futsalové družstvo žien
 Novozélandské národné futbalové mužstvo

Externé odkazy 
 Oficiálna stránka New Zealand Football 
 Novozélandské družstvo na stránke Oceánskej futbalovej federácie 
 Zápasy družstva na futsalplanet.com 

Národné futsalové družstvá
Futsal
Národné
Omofor

Omofor je asi 3,5 dlhý pruh látky, zväčša bielej farby, s vyšívanými krížmi. Jeho konce splývajú cez vrchný odev na hrudi a chrbáte. Je to prvok liturgického odevu v arménskom, byzantskom, koptskom a sýrskom obrade. Nosia ho iba biskupi. Počas čítania Evanjelia v priebehu liturgie si ho nositeľ z úcty ku Kristovi snímal. Pôvodne bol utkaný výhradne z ovčej vlny, ktorá symbolizovala stratenú ovcu, ktorú Kristus niesol na ramenách. Jeho obdobou v západnej cirkvi je pálium.
V byzantskom obrade existuje aj tzv. malý omofor, ktorý nie je prekladaný na chrbtovej časti ani na hrudi.

Referencie

Iné projekty

Externé odkazy 
 heslo Omofor na www.zoe.sk

Liturgický odev
Gréckokatolícka cirkev